Giufà

Giufà è lu prutagunista di certi cunti pupulari siciliani. Sanu sanu di caràttiri, vivi ogni jornu comu cci mmatti,
pigghiannu la jurnata comu veni.

 Pirsunaggiu 
Tanticchia babbu, nni cummina di tutti li culura, ma quasi sempri ci finisci bona, senza chi si nn'adduna, pi chistu ntâ tradizzioni siciliana si dici "Giufà, una nni penza e centu nni fa", o ancora chiamari propia "giufà" quarcunu chi è nchiappatu e cummina danni pedi pedi.

Nta certi cunti, pirò, addimostra spirtizza e gnegnu, passannu pi saviu o, addirittura, pi cunzigghieri di re e surtani.

 Storia 

I primi scritti anònimi di urìggini àrabba l'avemu già ntô IX sèculu. U stissu pirsunaggiu chî stissi stori, si trova nta autri tradizzioni pupulari dî pajisi dû Meditirraniu. Si chiama Djeha 'n Argiria e 'n Marroccu, Goha 'n Eggittu, Nasreddin Hodja n Turchia, resta paru paru 'n Calabbria, Giaffah 'n Sardigna, Ġaħan (Giahan) a Mauta; e ancora Giucca n Tuscana, Giucà n'Arbanìa, Turlulè n Trintinu,
Noodles ntê paisi angrusàssuni.

 Giufà ntâ littratura 

Na trascrizzioni 'n sicilianu di sti cunti si po truvari nti Fiabe, novelle e racconti popolari sicilani di 
Giuseppi Pitrè. Puru Italo Calvino 'n Fiabe italiane arripigghiau certi cunti di Giufà dû libbru di Pitrè.

 Pi sapìrinni cchiù 'ssai 

 Na lista longa dî cunti di Giufà.
 Nu cuntu 'n sicilianu
 Artìculu scintìficu supra ê cunti tradizziunali siciliani di urìggini àrabba
 Supra a Noodles

Catigurìa:Lingua siciliana
Catigurìa:Tradizzioni pupulari siciliani